सर दर्द होने पर ग्रीन टी पीना भी फायदेमंद होता है। इसमें कई ऐंटीऑक्सिडेंट्स मौजूद होते हैं जो दर्द कम करने में मददगार साबित होते हैं। काढ़ा पीकर भी सिर दर्द दूर हो जाता है। काढ़ा बनाते समय उसमें दालचीनी, कालीमिर्च जरूर डालें। चीनी की जगह गुड़ या फिर शहद का इस्तेमाल करें। सर दर्द से आराम पाने के लिए साफ कपड़े में बर्फ का टुकड़ा डालकर आइस पैक बना लें। फिर उसे 5-10 मिनट तक सिर पर रखने और हटाने से सिर दर्द कम होने लगेगा। सर दर्द तेज हो तो लौंग के तेल से मसाज से भी फायदा होता है। लौंग का तेल न हो तो लौंग का धुआं भी लिया जा सकता है। कई बार शरीर में पानी की कमी की वजह से सिर दर्द होने लगता है। ऐसे में शरीर में पानी की कमी होने ना दें।